এর আগে সকাল সাড়ে ৯টায় রাষ্ট্রীয় অতিথি ভবন পদ্মায় পররাষ্ট্রমন্ত্রী আবুল হাসান মাহমুদ আলীর সাথে সৌজন্য সাক্ষাৎ করেন ভারতের পররাষ্ট্র সচিব বিজয় কেশব গোখলে। প্রসঙ্গত, গতকাল রোববার বিকেল ৪টা ২০মিনিটে প্রথমবারের মতো বাংলাদেশে পরিচিতমূলক সফরে আসেন ভারতের নতুন পররাষ্ট্র সচিবের দায়িত্বে আসা বিজয় কেশব গোখলে। বাংলাদেশের পররাষ্ট্র সচিব শহিদুল হকসহ পররাষ্ট্র মন্ত্রণালয়ের ঊর্ধ্বতন কর্মকর্তারা তাকে বিমানবন্দরে স্বাগতম জানান।